ka ka ka ka ka ka ka es ka ka ka en ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka en
ნოე ჟორდანია და ბრიტანელი „კოლონელი“ | | მადათოვი | Madatovi
[ერიკ ლი - ექსპერიმენტი 1918-1921 | საქართველოს მივიწყებული რევოლუცია]
★ „1918 წლის მიწურულს, მსოფლიო ომში გერმანელების დამარცხების შემდეგ, ბრიტანელების ოკუპაციის ჯერი მოვიდა. ახლა მათ უნდა დაეკავებინათ ამიერკავკასიის სხვადასხვა ნაწილი, მათ შორის - საქართველო.
ბრიტანელები ბაქოში 1918 წლის 17 ნოემბერს შევიდნენ - საზავო ხელშეკრულებაზე (ანუ Armistice - იგულისხმება კომპიენის საზავო ხელშეკრულება - შეთანხმება პირველ მსოფლიო ომში საბრძოლო მოქმედებების შეწყვეტის შესახებ, რომელიც 1918 წლის 11 ნოემბერს დაიდო გერმანიასა და ანტანტას შორის) ხელის მოწერიდან ჯერ ერთი კვირაც არ იყო გასული, და სასწრაფოდ დაამყარეს კავშირი ტფილისთან - საქართველოს ხელისუფლებასთან.
თავიდან ბრიტანელები ქართველებს ეჭვის თვალით უყურებდნენ. სხვა რომ არაფერი, საქართველო ჯერაც გერმანიის ჯარის მიერ იყო ოკუპირებული. თავის დროზე ამ ჯარს ქვეყანა ისე დახვდა, როგორც მფარველებს.
ნოე ჟორდანიასა და ბრიტანელების პირველ შეხვედრას საამოდ სულაც არ ჩაუვლია. ბრიტანელმა კოლონელმა, რომელიც მოგონებებში აღწერილია, როგორც „ზორბა მამაკაცი მოწითალო პირისახითა და ქერა ულვაშით“, ჟორდანიას თანაშემწისა და რუსულის მცოდნე თარჯიმნის თანხლებით ეწვია.
მან ჟორდანიას მოახსენა, რომ ყველა მისი ბრძანება ქვეყანაში წესრიგის დასამყარებლად, რკინიგზის რეგულარული მუშაობისთვის იქნება გამიზნული, და რომ ასევე მისი მიზანი იყო დამარცხებული თურქული და გერმანული ჯარების ევაკუაცია. ხოლო ჟორდანია კი გააფრთხილა, რომ თუ ქართველები მის ბრძანებებს არ დაემორჩილებოდნენ ან ბრიტანელ ჯარისკაცებს ვინმე რამენაირად ავნებდა, იგი საქართველოს მთავრობას სცნობდა პასუხისმგებლად. ამაზე ჟორდანიამ უპასუხა:
კოლონელო, მოკლედ უნდა გიამბოთ ჩვენი ქვეყნის შესახებ. ეს დამოუკიდებელი ქვეყანაა. ჩვენ არ ვიმყოფებით საბრძოლო მდგომარეობაში თქვენს ქვეყანასთან და თქვენ აქ ბრძანდებით არა როგორც დამყპრობელი, არამედ როგორც სტუმარი. მოველოდი, რომ თქვენ რაიმე ფორმით გამოხატავდით განცდას იმ პატივისა, რასაც სახელმწიფოს მეთაურის მიერ მიღება გულისხმობს. მე მასპინძლობას შემოგთავაზებდით და შეგეკითხებოდით, თუ რით შემეძლო დახმარება. ეს თქვენ საშუალებას მოგცემდათ, გესაუბრათ რკინიგზაზე და სხვა საკითხებზე. განა ეს არ იქნებოდა სათანადო პროცედურა ცივილიზებულ ხალხს შორის?
ის ქართველები, რომლებმაც შეიტყვეს, თუ რა უპასუხა ჟორდანიამ ბრიტანელ ოფიცერს, შეშფოთდნენ და კითხულობდნენ, მართებული იყო კი მსოფლიოს უძლიერესი სახელმწიფოს წარმომადგენელთან ასე საუბარი. მაგრამ ჟორდანია მართალი გამოდგა. ორი საათის შემდეგ კოლონელი მას ხელახლა ეახლა, გამორჩეულად თავაზიანად, მოზომილი ოფიციალური ენით ესაუბრა, უამბო თავისი მისიის შესახებ და საქართველოს ამბებიც გამოიკითხა.
შეხვედრის შემდეგ მან ჟორდანიას სთხოვა, სასახლეში მისი პირველი შემოსვლა დაევიწყებინა. ჟორდანიას, როგორც ამბობენ, კოლონელისთვის მხარზე ხელი მოუთათუნებია და უთქვამს, რომ უკვე ყველაფერი დაივიწყა...“
[მთარგმნელი - ქეთი ქანთარია
• ერთი ამბავი •
გამოცემები ერთი ამბავი ინტერვიუ ლიტერატურული ქალაქები მადათოვის კუნძული მოგონებები ფიროსმანზე მულტიმედია პერსონაჟი პირველი რესპუბლიკა საბჭოთა თბილისის ქრონიკები სტატია სტუმრად ტფილისში სხვადასხვა ტფილისის ბუკინისტები ტფილისური ლეგენდა ტფილისური ტრადიციები უცხოელი მოგზაურები ტფილისზე ქალაქზედ ჩანაწერები ძველი თბილისის აშუღები ძველი თბილისის კრიმინალური ქრონიკა ძველი პრესა ძველი ქართული რეკლამა
ორიოდე სიტყვა აისორებზე |
ვანო ხოჯაბეგოვი - მეთულუხჩე „ტფილისის პოლიცმეისტერი აცნობებს ტფილისის გუბერნატორს, რომ გასულს 1895 წელს ტფილისში სულ 162, 351 მცხოვრებე...
ყარაჩოღელი VS კინტო |
★ „ ყარაჩოღელი! კინტო! ხშირად კინტოსა და ყარაჩოღელს ერთმანეთში ურევენ. ჩვენ, ძველი თბილისის სინიდისის შენარჩუნებისათვის, ამ ორ ტიპს განვ...
მადათოვის დაკარგული კუნძული |
მადათოვის კუნძული ★   ძნელად თუ მოიძებნება ადგილი ტფილისში, იმაზე მისტიკური, ვიდრე მადათოვის კუნძული. კუნძული, პრაქტიკულად, ლეგენდადაა...
თბილისურ შენობათა მაკეტების კოლექცია |
თბილისურ შენობათა მაკეტების კოლექცია - სახლი აბას აბადის მოედანზე ★  თბილისის ისტორიის მუზეუმის ხის ფონდში დაცულია თბილისურ შენობათა...
ლევან ბერძენიშვილი - ლამაზ-ქალაქი; კამორა; კანუდოსი | ლიტერატურული ქალაქები
★ გურამ დოჩანაშვილის რომანში - „სამოსელი პირველი“, მაგიური რეალიზმი გამოიხატება იმით, რომ აქ სამყარო შეტრიალებულია; ანუ, ჩვენ რომ ქართვე...
კუდიანი ვარსკვლავი თფილისის ცაზე... | 1881 წ.
„1881 წლის დიდი კომეტა“, C/1881 K1 [★ 1881 წელს, ცაზე, „დიდი კომეტა“, [C/1881 K1] გამოჩნდა... როგორც ჩანს, ამ მოვლენამ იმდენად შეაშფ...
მხატვარი გიგო გაბაშვილი... |
★ „გუშინდელს რუსულს გაზეთებში იყო მოხსენებული, რომ ქართველს მხატვარს ბ-ნ გაბაშვილს უნდა გამოჰფინოს თვის მიერ ნახატი სურათები, რიცხვით 50,...
Copyright © 2019 მადათოვი | Madatovi
Created with by Beauty Templates | Distributed by Gooyaabi Templates